पाएं अपने शहर की ताज़ा ख़बरें और फ्री ई-पेपरडाउनलोड करें
काले लिबास से छिपा ये व्यक्ति ठगी का सचिन है। गत 10 साल से इसने कई तरीके से अलग-अलग लोगों को धोखाधड़ी का शिकार बनाया। जानकारी के मुताबिक अब तक करीब 25 विभिन्न मामलों में नामजद आरोपी को कोर्ट भगौड़ा भी घोषित कर चुकी है। दिल्ली में जब ऑक्सीजन और वैक्सीन के नाम पर हजारों रुपए ठगने का मामला सामने आया तो दिल्ली पुलिस अलर्ट हो गई। इसपर केस दर्ज होने पर आरोपी सचिन पंजाब भाग आया, जिसे कपूरथला पुलिस ने दर-दबोचा।
ठग इतना शातिर है कि मॉडलिंग और मेकअप आर्टिस्ट के नाम पर युवाओं से भी लाखों रुपए ऐंठ चुका है। मामले की परतें जैसे-जैसे खुलती गईं तो पकड़े गए ठग पर और भी अन्य मामलें की लिस्ट लंबी होनी शुरू हो गई। आरोपी ने कबूल कि कि उसने कांग्रेस के जाने-माने नेता का बेटा से भी इंग्लैंड भेजने के नाम पर लाखों रुपए हड़प चुका है।
इंम्प्रूवमेंट ट्रस्ट के पूर्व चेयरमैन के बेटे हरवंत भंडारी को इंग्लैंड भेजने का झांसा देकर लाखों रुपए ठगे
थाना सिटी एसएचओ ने बताया कि सचिन को सोमवार को अदालत में पेश किया जाएगा। सब-डिवीजन डीएसपी सुरिंदर सिंह ने बताया कि स्पीड रिकॉर्डिंग कंपनी के डायरेक्टर दिनेश औलख ने शिकायत दर्ज करवाई थी कि उसकी स्पीड रिकॉर्डिंग कंपनी का कार्यालय कपूरथला, जालंधर और मोहाली में स्थित है। पिछले एक साल ने सचिन ग्रोवर, जो मोहल्ला कायमपुरा, हाल निवासी सैफरन एन्क्लेव तथा उसका दूसरा पता दिल्ली डीडीओ फ्लैट शिवाजी एन्क्लेव न्यू दिल्ली है। युवक स्पीड रिकॉर्डिंग का नाम का इस्तेमाल कर युवाओं से शूटिंग में मेकअप आर्टिस्ट और मॉडलिंग के नाम पर रुपए की मांग करता था। लोग उसकी बातों में आकर अकाउंट में रुपए भेज देते थे। सचिन ग्रोवर बाद में अपना मोबाइल बंद कर देता था। ठग ने कांग्रेस के इंम्प्रूवमेंट ट्रस्ट के पूर्व चेयरमेन स्वर्गीय कुलवंत भंडारी के बेटे हरवंत भंडारी को इंग्लैंड भेजने के नाम पर लाखों रुपए ठगे हैं।
स्पीड रिकॉर्डिंग के डायरेक्टर दिनेश औलख ने बताया कि सचिन ग्रोवर उनकी कंपनी का नाम यूज कर सोशल मीजिया पर ग्रुप बनाता था। युवाओं को फोन कर कहता था कि नेहा कक्कड़, गुरु रंधावा के गीतों की शूटिंग गोवा में होनी है। इसके लिए मेकअप आर्टिस्ट और मॉडलिंग के लिए लड़के-लड़कियों की जरूरत है। जब युवक युवतियां उसकी बातों में आ जाते तो वह उनसे स्पीड रिकॉर्डिंग के नाम पर रुपए की मांग करता था। उन्हें झांसा दिया जाता था कि आप लोगों को 70 से 80 हजार रुपए काम के बदले में दिए जाएंगे।
शूटिंग के लिए एयर टिकट के पैसे मांगता था
शूटिंग के लिए हवाई टिकटों के रुपए भी मांग करता और उनसे कहता था कि जब वह गोवा पहुंच जाएंगे तो उनकी टिकट के रुपए रिफंड कर दिए जाएंगे। वह युवाओं से रुपए एयरटेल पेमेंट बैंक के जरिए मंगवाता था। जैसे ही रुपए उसके अकाउंट में आते तो ठग सचिन अपना फोन बंद कर देता था। लोग स्पीड रिकार्डिंग का पता कर उनके पास पहुंच जाते थे। न्होंने खुद मामले की छानबीन की तो पता चला कि सचिन ने कई युवाओं से ठगी की हुई थी।
ऑक्सीजन सिलेंडर की होम डिलीवरी के 10500 और कोरोना वैक्सीन के 4500 रुपए मांगता था
दिनेश ने बताया कि पिछले कुछ दिन से दिल्ली में आक्सीजन और वैक्सीन की किल्लत का भी फायदा ठग सचिन ग्रोवर ने उठाया। जब उनकों किसी से पता चला कि सचिन ऑक्सीजन और वैक्सीन जरूरी चीजों के नाम पर लोगों से रुपए वसूल रहा है पर न तो ऑक्सीजन सिलेंडर और न ही वैक्सीन उपलब्ध करवा रहा है। उन्होंने सचिन के साथ व्हाट्सएप पर चैट की। उन्होंने ऑक्सीजन सिलेंडर और वैक्सीन की मांग की तो सचिन ने ऑक्सीजन सिलेंडर के 10 हजार 500 रुपए मांगें और सिलेंडर की होम डिलीवरी की बात कही। वैक्सीन के नाम पर 4500 रुपए मांगे। दिनेश औलख ने दिल्ली में रहने वाले किसी परिचित का पता बताया। जब सचिन उनके झांसे में आ गया तो उन्होंने दिल्ली पुलिस को उसकी शिकायत की। सचिन ग्रोवर पंजाब भाग आया। दिनेश औलख ने बताया कि दिल्ली में भी उसपर ठगी के 4 केस दर्ज हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn